
ROMÂNIA
JUDEŢUL GORJ
CONSILIUL LOCAL CĂPRENI
România, Jud. Gorj, Comuna Căpreni, Sat Căpreni, nr.62,Tel/fax 0253282096, 
e_mail: primaria.capreni@yahoo.com ,  web : www primariacapreni.ro


HOTĂRÂRE nr. 58 din 21.08.2025
privind aprobarea
Regulamentului privind gestionarea deșeurilor din construcții și demolări în comuna Căpreni, județul Gorj

      În baza prevederilor :
-art.17 alin.(5) lit.m) , alin.(6) , alin (7) din Ordonanța de Urgenta a Guvernului nr. 92/2021 privind regimul deseurilor, cu modificările și completările ulterioare; Ordonanța Guvernului nr. 2/2021 privind depozitarea deseurilor;Hotărârea Guvernului nr. 856/2002 privind evidenta gestiunii deseurilor si pentru aprobarea listei cuprinzand deșeurile, inclusiv deșeurile periculoase, cu modificările și completările ulterioare ;Legea nr. 101/2006 serviciului de salubrizare a localitatilor, republicata, cu modificările și completările ulterioare ; Ordonanta de Urgenta a Guvernului nr. 195/2005 privind protectia mediului, cu modificările și completările ulterioare ; Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare ;Ordonanta de Guvern nr.2/2001 privind regimul juridic al contraventiilor, cu modificările și completările ulterioare ;Hotărârea Guvernului nr. 1061/2008 privind transportul deșeurilor periculoase si nepericuloase pe teritoriul României; Decizia Comisiei 2014/955/UE, de modificare a Deciziei 2000/532/CE de stabilire a unei liste de deșeuri in temeiul Directivei 2008/98/CE a Parlamentului European și a Consiliului; art. 7 din Legea nr. 52/2003 privind transparența decizională în administrația publică, republicată,
      Având în vedere:
           -referatul de aprobare al primarului nr. 4098/19.08.2025  ;
      -raportul compartimentului de resort din cadrul aparatului de specialitate al primarului nr.4097 din    19.08.2025,
           -rapoartele de avizare ale comisiilor pe domenii de activitate ;

              În temeiul  prevederilor art.129 alin.(1) , alin.(2) lit.b),c),d), alin.(4) lit.g), alin.(7) lit.i), art. 139 alin.(3) lit. e), art.196 alin.(1) lit.a) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare

CONSILIUL LOCAL AL COMUNEI CĂPRENI
adoptă prezenta hotărâre:

10

Art. 1. Se aprobă Regulamentul privind gestionarea deșeurilor din construcții și demolări în comuna Căpreni , județul Gorj, conform Anexei , parte integrantă din prezenta hotărâre.
Art. 2. Cu drept de contestare, în condiţiile Legii nr.554/2004 cu modificările şi completările ulterioare, la instanţa de contencios administrativ competentă.
Art. 3. Hotărârea va fi dusă la îndeplinire de către Primarul comunei Căpreni, prin Compartimentul agricol, cadastru și urbanism.
 Art. 4. Prin grija secretarului general al comunei, prezenta hotărâre va fi comunicată Prefectului Județului Gorj, primarului comunei , compartimentului precizat la art.3 și va fi adusă la cunostință publică, conform legii, prin publicare pe site-ul Primăriei Căpreni https://www.primariacapreni.ro.




Președinte de ședință,	 Contrasemnează, pentru legalitate Consilier Local                                                                   Secretarul general al comunei Căpreni     
 Florea NICOLA		           Daniel  CUTUCA

























Nr.58.
din 21.08.2025
Red.SG/4ex
Hotărâre adoptată cu un număr de 11 voturi ”pentru” , 0voturi ,,împotrivă ” și 0 voturi ,,abținere”” de către	11 consilieri prezenți din totalul de   11 consilieri în funcție


ANEXA
la HCL nr.58/21.08.2025

REGULAMENT
privind gestionarea deșeurilor din construcții și demolări în comuna comuna Căpreni , județul Gorj

CAPITOLUL I
DISPOZIȚII GENERALE

ART.1
(1) Prezentul regulament stabilește cadrul juridic unitar privind gestionarea deșeurilor din constructii și demolari și conditiile ce trebuie indeplinite pentru gestionarea acestor tipuri de deșeuri in conditii de siguranta și protectie a mediului, creșterea gradului de valorificare și reciclare a acestora, precum și reducerea cantitatii și gradului de periculozitate a deșeurilor rezultate din activitatile de constructii și demolări.
(2) Deșeurile din constructii și demolari sunt deșeurile rezultate din activitatile de construire, renovare, reabilitare, reparare, consolidare, demolare a constructiilor civile, a constructiilor industriale, a structurilor edilitare, a infrastructurii de transport, precum și a activitatilor de dragare și decolmatare.
(3) Deșeurile care rezulta din lucrarile de constructii și demolari sunt: betoane de ciment armate sau nearmate, mixturi asfaltice, materiale ceramice sub forma de caramida, blocuri ceramice, tigla , moloz, elemente din betoane ușoare , piatra sparta și balast amestecate sau nu cu pamant, lemn , sticla, metale, mase plastice, ambalaje de hartie și carton, ambalaje de materiale plastic, ambalaje din lemn, etc.
(4) Toate aceste materiale pot fi recuperate, reciclate și refolosite prin tehnologii specifice.
(5) În comuna Căpreni , județul Gorj colectarea, transportul, valorificarea și depozitarea acestor tipuri de deșeuri se realizează numai de catre operatori economici autorizati.
(6) Prezentul regulament s-a intocmit cu respectarea prevederilor legislatiei în vigoare privind gestionarea deșeurilor din constructii și demolări.
ART.2 Termenii și notiunile utilizate in prezentul regulament se definesc după cum urmează: colectare - strangerea deșeurilor, inclusiv sortarea și stocarea preliminara a deșeurilor in vederea transportarii la o instalatie de tratare;
colectare separata - colectarea in cadrul careia un flux de deșeuri este pastrat separat in functie de tipul și natura deșeurilor , cu scopul de a facilita valorificarea sau tratarea specifica a acestora; colector - orice intreprindere/operator economic care desfășoara o activitate autorizata de colectare și actioneaza in nume propriu pentru strangerea deșeurilor de la terti in
vederea transportarii la o instalatie de tratare;
deșeuri - orice substanta sau obiect pe care detinatorul il arunca ori are intentia sau obligatia sa il arunce;
deșeuri periculoase - deșeurile incadrate generic , conform legislatiei specifice privind regimul deșeurilor , in aceste tipuri sau categorii de deșeuri și care au cel putin un constituent sau o proprietate care face ca acestea sa fie periculoase;
deșeuri din constructii și desfiintari - deșeuri provenite din activitati de constructie și desfiintare;

deșeuri municipale:
a) deșeuri amestecate și deșeuri colectate separat de la gospodarii, inclusiv hartia și cartonul, sticla, metalele, materialele plastice, biodeșeurile, lemnul, textilele, ambalajele, deșeurile de echipamente electrice și electronice, deșeurile de baterii și acumulatori și deșeurile voluminoase, inclusiv saltelele și mobila;
b) deșeuri amestecate și deșeuri colectate separat din alte surse in cazul in care deșeurile respective sunt similare ca natura și compozție cu deșeurile menajere.
Deșeurile municipale nu includ deșeurile de productie, agricultura, silvicultura, pescuit, fose septice și reteaua de canalizare și tratare, inclusiv namolul de epurare, vehiculele scoase din uz și deșeurile provenite din activitati de constructie și desfiintari;
deținator de deșeuri - producatorul deșeurilor sau persoana fizica ori juridica ce se afla in posesia acestora;
depozit - un amplasament pentru eliminarea finala a deșeurilor prin depozitare pe sol sau in subteran, inclusiv;
-spatii interne de depozitare a deșeurilor, adica depozite in care un producator de deșeuri executa propria eliminare a deșeurilor la locul de producere;
· suprafata permanent amenajata (adică pentru o perioada de peste un an) pentru stocarea temporara a deșeurilor,
dar exclusiv:
· instalatii unde deșeurile sunt descarcate pentru a permite pregatirea lor in vederea efectuarii unui transport ulterior in scopul recuperarii, tratarii sau eliminarii finale in alta parte;
· stocarea deșeurilor inainte de valorificare sau tratare pentru o perioada mai mica de 3 ani, ca regula generala, sau stocarea deșeurilor inainte de eliminare, pentru o perioada mai mica de un an;
eliminare - orice operatiune care nu este o operatiune de valorificare, chiar și in cazul in care una dintre consecintele secundare ale acesteia ar fi recuperarea de substante sau de energie. Anexa nr.7 din OUG nr.92/2021 privind regimul deșeurilor stabilește o lista a operatiunilor de eliminare, lista care nu este exhaustiva;
gestionarea deșeurilor - colectarea, transportul, valorificarea (inclusiv sortarea) și eliminarea deșeurilor,inclusiv supervizarea acestor operatiuni și intretinerea ulterioara a amplasamentelor de eliminare, inclusiv actiunile intreprinse de un comerciant sau un broker;
pregatirea pentru reutilizare - operatiunile de verificare, curatare sau valorificare prin reparare, prin care produsele sau componentele produselor care au devenit deșeuri sunt pregatite pentru a fi reutilizate fara nicio alta operatiune de pretratare;
prevenire - masurile luate inainte ca o substanta, un material sau un produs sa devina deșeu, care reduc:
a) cantitatea de deșeuri, inclusiv prin reutilizarea produselor sau prelungirea duratei de viata a acestora;
b) impactul negativ al deșeurilor generate asupra mediului și sănătății populatiei;
c) continutul de substante periculoase al materialelor , subproduselor, produselor;
producator de deșeuri - orice persoana ale carei activitati genereaza deșeuri (producatorul initial de deșeuri) sau orice persoana care efectueaza operatiuni de pretratare, amestecare sau de alt tip, care duce la modificarea naturii sau a compozitiei acestor deșeuri;
producator initial de deșeuri - orice persoana ale carei activitati genereaza deșeuri; rambleiere - operatiune de valorificare in cadrul careia se folosesc deșeuri nepericuloase adecvate in scopuri de refacere in zonele in care s-au efectuat excavari sau in scopuri de amenajare de arhitectura peisagistica. Deșeurile utilizate pentru rambleiere trebuie sa inlocuiasca materiale care nu sunt deșeuri, sa fie adecvate pentru scopurile mentionate mai sus și sa se limiteze la cantitatea strict necesara pentru atingerea acestor scopuri;

reciclare - orice operatiune de valorificare prin care deșeurile sunt transformate in produse, materiale sau substante pentru a-și indeplini functia lor initiala sau pentru alte scopuri. Aceasta include retratarea materialelor organice, dar nu include valorificarea energetica și conversia in vederea folosirii materialelor drept combustibil sau pentru operatiunile de umplere;
reutilizare - orice operatiune prin care produsele sau componentele care nu au devenit deșeuri sunt utilizate din nou in același scop pentru care au fost concepute;
tratare - operatiunile de valorificare sau eliminare, inclusiv pregatirea prealabila valorificarii sau eliminarii;
trasabilitate - caracteristica unui sistem de a permite regasirea istoricului, a utilizarii sau a localizării unui deșeu prin identificări inregistrate;
titularul activitatii de constructii - persoana fizica sau juridica pe numele careia a fost emisa autorizatia de construire/desfiintare, care desfașoara activitati de constructii;
valorificare - orice operatiune care are drept rezultat principal faptul ca deșeurile servesc unui scop util prin inlocuirea altor materiale care ar fi fost utilizate intr-un anumit scop sau faptul ca deșeurile sunt pregătite pentru a putea servi scopului respectiv, in intreprinderi ori in economie in general. Anexa nr. 3 la OUG nr.92/2021 privind regimul deșeurilor, stabilește o lista a operatiunilor de valorificare, lista care nu este exhaustiva;
operator economic autorizat - operatorul economic autorizat din punct de vedere al protectiei mediului care desfașoara activitati de colectare, transport, stocare , tratare , valorificare, depozitare finala sau incinerare;
sortare - activitatea de separare pe sortimente și depozitare temporara a deșeurilor reciclabile in vederea transportarii lor la operatorii economici specializati.
CAPITOLUL II

GESTIONAREA DEȘEURILOR DIN CONSTRUCȚII ȘI DEMOLĂRI

ART.3
(1) Gestionarea deșeurilor din construcții și demolări cuprinde etape: colectarea, transportul, tratarea, sortarea, reciclarea, valorificarea, depozitarea finală sau tratarea/eliminarea în cazul deșeurilor periculoase din deșeurile din construcții și demolări .
(2) Deținătorul/generatorul de deșeuri cu orice titlu legal al unei cantități de deșeuri din construcții și demolari poarta întreaga responsabilitate privind efectele negative potențiale.

ART.4 Colectarea deșeurilor din construcții și demolări
(1) În faza de colectare a deșeurilor, la sursa de producere, este obligatorie depunerea separata a deșeurilor reciclabile de deșeurile nereciclabile în vederea reducerii cantitatii de deșeuri destinate eliminarii finale, valorificării și reintroducerii în circuitul economic a deșeurilor reciclabile și utilizarea lor ca sursa de materii secundare sau ca sursa de energie.
(2) Producătorii de deșeuri - persoane fizice și juridice - sunt obligați să asigure sortarea deșeurilor din construcții și demolari, stabilite prin Decizia Comisiei 2014/955/UE, pe tipuri de deșeuri, inclusiv a deșeurilor periculoase din deșeurile din construcții și demolări. Deșeurile reciclabile (plastic, hârtie, carton, lemn, sticla, metal, diverse ambalaje, etc.) se vor colecta în recipiente separate și vor fi predate operatorului economic autorizat sau valorificate la unitățile de profil. Este interzisă amestecarea diverselor tipuri de deșeuri rezultate din reparații, construcții și demolări.
(3) Producatorii și deținătorii (persoane fizice sau juridice) de deșeuri periculoase din deșeurile din construcții și demolări au obligația de a preda aceste tipuri de deșeuri unor societăți specializate în tratarea/eliminarea acestor tipuri de deșeuri.

(4) În comuna Căpreni colectarea și transportul deșeurilor din construcții, reabilitarea și demolarea clădirilor, din reparații în locuințe sau spații comerciale se efectuează numai în recipiente standardizate, de tip containere sau bene tip container de diverse capacități.
(5) Deșeurile din construcții și demolări pot fi refolosite, prin reutilizare directă sau indirectă, tot ca materiale de constructie pe același amplasament sau valorificate prin reciclare/valorificare energetică, caz în care se face dovada trasabilității acestora.
(6) În vederea asigurării trasabilității deșeurilor, producătorii de deșeuri nepericuloase și de deșeuri periculoase, deținători în mod direct sau prin terți, ai autorizatiilor de construire și sau de desființare, a avizelor eliberate de la Direcția Județeana Pentru Cultură, care dezvoltă proiecte de construcții sau demolare, așa cum sunt mentionate la art. 3 și art. 11 din Legea nr. 50/1991, vor ține evidența cronologică lunară tabelară, conținând următoarele date:
a) codul deșeului potrivit art. 4 alin. (1), cantitatea în tone, natura și originea deșeurilor generate, precum și cantitatea de produse și materiale care rezulta din pregatirea pentru reutilizare, din reciclare sau din alte operațiuni de valorificare, eliminare;
b) destinația, frecvența colectării, modul de transport și metoda de tratare prevăzută pentru deșeuri, atunci când este relevant;
c) cantitatea de deșeuri în tone încredințata spre valorificare (reutilizare sau reciclare) sau eliminare, care trebuie să fie comparabila față de cantitatea estimata în planul de gestionare a deșeurilor.
(7) Tipurile de deşeuri din construcţii şi deseuri de ambalaje, conform codurilor de deşeuri care sunt prevăzute la capitolul 17 , respectiv capitolul 15 din anexa la Decizia Comisiei 2014/955/UE , constituie anexa nr. 1 la prezentul regulament.

ART. 5 Colectarea și transportul deșeurilor din construcții și demolări
(1) Deșeurile din construcții, reabilitarea și demolarea clădirilor, din reparatii în locuinte sau spatii comerciale și anexele gospodărești, sunt de asemenea deșeuri solide (moloz, zidărie, pământ în amestec cu alte materiale sau din excavații, materiale din lemn, metale etc.) care nu pot fi preluate cu sistemele obișnuite de colectare a deșeurilor municipale și asimilabile acestora.
(2) Deșeurile din construcții și demolari se vor colecta de către operatori economici autorizati, la solicitarea și pe cheltuiala producătorilor/deținătorilor de deșeuri.
(3) Producătorii și deținătorii de deșeuri care solicita colectarea, transportul și depozitarea deșeurilor din construcții și demolari de catre operatori economici autorizati, au obligatia de a nu depozita aceste deșeuri în strada, pe domeniul public, înainte de punerea la dispozitie a recipientelor standardizate, de tip containere, solicitate operatorului economic autorizat.
(4) Persoanele fizice care intentioneaza să se debaraseze de deșeurile provenite din locuinte, generate de activitati de reamenajare și reabilitarea interioara și/sau exterioara a acestora în volum de sub 1 mc (cantitate sub 2 tone), au obligatia de a sorta aceste deșeuri, pe tipuri de deșeuri, în vederea transportării și predării, către operatori economici autorizati, la solicitarea și pe cheltuiala producătorilor/deținătorilor de deșeuri.
(5) Deșeurile rezultate din reparatii și amenajări în locuinte în volum de sub 1 mc (cantitate sub 2 tone), se preiau de la cetățeni pe baza buletinului sau a cărții de identitate și se înregistreaza în registrul la punctul de operare a operatorului economic autorizat.
(6) Colectarea și transportul deșeurilor din construcții și demolari se vor realiza folosind autovehicule compatibile cu sistemul de colectare, în functie de tipul, cantitatea și originea deșeurilor.
(7) Transportul deșeurilor din construcții și demolări trebuie făcut de catre un operator economic autorizat, cu personal instruit pentru încarcarea, transportul și descarcarea deșeurilor în condiții de siguranță și pentru intervenție în cazul unor defecțiuni sau accidente. Este interzisă

abandonarea deșeurilor pe traseu.
(8) Transportul trebuie însotit de toate documentele necesare din care să rezulte detinătorul, destinatarul, tipurile de deșeuri, locul de încărcare, locul de destinație, cantitatea de deșeuri transportată, codificarea acestora, precum și de existenta unui document încheiat între transportator și deținătorul deșeurilor (existenta formularelor de încarcare-descarcare a deșeurilor nepericuloase, completate de catre expeditor, potrivit anexei 3 din HG nr.1061/2008). Este interzisa abandonarea deșeurilor pe traseu.
(9) Autovehiculele vor fi încărcate astfel încât să nu existe posibilitatea împrăștierii deșeurilor pe căile publice. Operatorii, agentii economici și persoanele fizice, sunt obligați să asigure acoperirea cu prelata sau cu plasa a deșeurilor din construcții și demolări transportate cu bena deschisa. Încărcarea deșeurilor în autovehiculele care le transporta se face direct din recipiente, fiind interzisa răsturnarea conținutului recipientelor pe strada, trotuare, sau zone verzi în vederea reîncărcării manuale.
(10) Este interzisa abandonarea și depozitarea deșeurilor din construcții și demolări pe domeniul public sau privat al Comunei Căpreni.
(11) În cazul în care abandonările de deșeuri sau depozitările necontrolate de materiale de construcții, în afara spatiului de unde au fost generate, deteriorează spatiul verde și/sau materialul dendro-floricol existent, afectează negativ imaginea zonei, titularul autorizatiei de construire și/sau desfiintare va suporta aducerea terenului la starea initiala , prin salubrizare, refacere spatiu verde și plantare material dendro-floricol.
(12) Persoanele fizice care desfășoară lucrări de reparații sau renovări care nu necesita autorizatie de construire conform prevederilor art. 11 din Legea nr. 50/1991 vor solicita o nota de recepție a deșeurilor predate la centrele de colectare municipale sau în centre private de reutilizare/reciclare autorizate din punct de vedere al mediului, care va conține următoarele informații: tipuri de deșeuri predate, cantitați, ziua și data predarii, destinatia finala a acestora.
(13) Operatorii centrelor de colectare municipale sau din centrele private de reutilizare/reciclare vor înregistra cantitățile de deșeuri predate si vor elibera nota de recepție prevăzută la art. 5 alin.
(12) din prezentul regulament.

CAPITOLUL III

PLAN DE GESTIONARE A DEȘEURILOR DIN ACTIVITĂȚI DE CONSTRUIRE ȘI/SAU DESFIINȚARE

ART.6
(1) A.1 Pentru obtinerea Autorizatiei de Construire și/sau Desfiintare, beneficiarii lucrărilor de construire și/sau desființare (demolare), așa cum acestea sunt definite la art.3 din Legea nr. 50/1991 privind autorizarea executării lucrărilor de constructii, cu modificările și completările ulterioare, se obligă să solicite avizul privind gestionarea deșeurilor, de la Compartimentul agricol, cadastru și urbanism, cu atributii privind avize si control în acest sens, din cadrul Primăriei comunei Căpreni , conditie impusă în Certificatul de Urbanism.
A.2. Beneficiarii lucrărilor de construire și sau desfiintare, așa cum acestea sunt definite la
art. 11 din Legea nr.50/1991 privind autorizarea executarii lucrărilor de constructii, cu modificările și completările ulterioare, și a celor care beneficiază de avize eliberate de Directia Judeteana Pentru Cultura, au obligatia sa solicite avizul privind gestionarea deșeurilor, de la Compartimentul agricol, cadastru și urbanism, cu atributii privind avize si control în acest sens, din cadrul Primăriei comunei Căpreni, județul Gorj.
B. Avizul privind gestionarea deșeurilor este valabil numai însoțit de Planul de gestionare a deșeurilor din activități de construire și/sau desființare rezultate din realizarea investitiei (daca este cazul) sau desfiintare (demolare), precum și de Planul de situatie propus al investitiei vizat spre

neschimbare.
Urmărirea punerii în aplicare și respectarea prevederilor Avizului privind gestionarea deșeurilor se va efectua de către angajații din cadrul Compartimentului agricol, cadastru și urbanism cu atributii privind avize si control în acest sens, din cadrul Primăriei comunei Căpreni, județul Gorj.
C. Beneficiarii și/sau executantii lucrărilor nu vor prezenta Planul de gestionare a deșeurilor, pentru următoarele investitii:
a) pentru lucrarile deja finalizate - intrare in legalitate;
b) pentru schimbari de destinatie fara modificari interioare/exterioare și/sau structurale;
c) pentru lucrările de constructii cu caracter provizoriu (amplasare firma/ reclama/ copertina/marchize pe fatada, constructii modulare/chioșcuri care nu au fundatii);
d) PUZ/PUD/PUG/Avize de oportunitate;
e) pentru lucrări care prin natura constructiei nu se generează deșeuri, însoțite de declaratia pe propria răspundere, in acest sens, a beneficiarului.
D.(1) Beneficiarii și/sau executantii lucrărilor de construire și/sau demolare vor prezenta Planul de gestionare a deșeurilor din activități de construire și/sau desființare, pentru următoarele investitii :
a) pentru toate lucrările, așa cum acestea sunt definite la art.3 și art. 11 din Legea nr.50/1991 privind autorizarea executarii lucrărilor de constructii, republicata, cu modificările și completările ulterioare , inclusiv demolări;
b) extinderi de retele la utilitati publice (gaz, apa, energie electrica,etc.), întrucât se generează surplus de pământ, pietre, asfalt, beton etc., pentru care se impune eliminarea/valorificarea lor.
(2) Continutul Planului de gestionare a deșeurilor rezultate din lucrările de construire și/sau desfiintare , așa cum acestea sunt definite la art.3 și art. 11 din Legea nr.50/1991 privind autorizarea executarii lucrărilor de constructii, cu modificările și completările ulterioare este următorul:
a) denumirea beneficiarului lucrărilor de construire și/sau desfiintare, sau a titularului autorizatiei de construire/desfiintare (demolare) și/sau a avizului eliberat de Directia Judeteana Pentru Cultura, acolo unde este cazul;
b) denumirea și adresa generatorului de deșeuri (se va mentiona societatea care executa lucrarea sau numele beneficiarului) ;
c) locul generării deșeurilor și suprafata terenului afectat de șantier (se va mentiona locatia investitiei);
d) tipul și cantitatea deșeurilor ce se vor genera (conform codurilor de deșeuri care sunt prevăzute la capitolul 17 din anexa la Decizia Comisiei 2014/955/UE) - se vor mentiona doar deșeurile care rezulta din lucrare, conform articolului 1, aliniatul (3);
e) descrierea modului de gestiune a deșeurilor generate - colectare, transport, valorificare, reciclare, reutilizare, stocarea temporara, eliminare finală (astfel încât să se respecte prevederile art.17 alin.(7) din OUG nr.92/2021 privind gestionarea deșeurilor, de valorificare a minimum 70% din masa deșeurilor nepericuloase provenite din activități de construcție și desființări);
f) tipul recipientelor utilizate pentru colectarea deșeurilor - containere de diverse capacitati;
g) locul depozitarii finale sau a incinerării deșeurilor - se va face dovada trasabilitatii deșeurilor, după caz, valorificarea/eliminarea deșeurilor cu societati economice autorizate;
h) numele, prenumele și numărul de telefon al responsabilului cu gestionarea deșeurilor din cadrul investitiei ;
i) data întocmirii planului și semnatura responsabilului cu gestionarea deșeurilor.

(3) Modelul de completare a Planului de gestionare a deșeurilor de construcții și demolări este prevăzut în anexa nr.2 la prezentul regulament.
(4) Beneficiarii și/sau executanții lucrărilor au obligația de a respecta prevederile Planului de gestionare a deșeurilor de construcții și demolări avizat de Compartimentul Agricol, Cadastru și Urbanism din cadrul Primăriei Căpreni, județul Gorj.
(5) Deșeurile din construcții și demolări pot fi refolosite, prin reutilizare directă sau indirectă tot ca materiale de construcție pe același amplasament, sau valorificate prin reciclare/valorificare energetic, caz in care se face dovada trasabilității acestora.
(6) [bookmark: _Hlk206485204]La finalizarea investitiei, beneficiarii și/sau executantii lucrărilor au obligația de a întocmi un Raport final la Planul de gestionare a deșeurilor rezultate din realizarea investitiei, avizat de Compartimentul Agricol, Cadastru și Urbanism din cadrul aparatului de specialitate al Primarului Comunei Căpreni , privind realizarea obiectivelor pentru reutilizarea, reciclarea și alte operatiuni de valorificare materială a deșeurilor care va fi însoțit de documente justificative, care să demonstreze trasabilitatea deșeurilor de la locul generării până la locul valorificării sau eliminării, după caz.
(7) Raportul final se va prezenta Compartimentului de specialitate – Agricol, Cadastru și Urbanism din cadrul aparatului de specialitate al Primarului Comunei Căpreni, județul Gorj in termen de 10 zile, de la finalizarea investitiei.
(8) Modelul Raportului final este prevăzut în anexa nr. 3 la prezentul regulament.
E. (1) Deșeurile de la lucrările de intervenții, refaceri și construcții edilitar - gospodărești, vor fi gestionate de producător/generator, care are obligația să prezinte anual, până la data de 01 martie, Compartimentului Agricol, Cadastru și Urbanism, Planul de gestionare a deșeurilor pentru activitățile pe care le-a desfașurat anul precedent pe raza administrativ- teritorială a Căpreni, județul Gorj.
(2) Planul de gestionare a deșeurilor de la lucrările de intervenții, refaceri și construcții edilitar gospodărești va avea următorul conținut:
a) denumirea și adresa producatorului/generatorului de deșeuri;
b) locul generării deșeurilor (locația investitiei);
c) tipul și cantitatea deșeurilor ce se vor genera (conform codurilor de deșeuri care sunt prevăzute la capitolul 17 din anexa la Decizia Comisiei 2014/955/UE)- exprimate în tone;
d) descrierea modului de gestiune a deșeurilor generate - colectare, transport, valorificare, eliminare finală (astfel încât să se respecte prevederile art.17 alin.(7) din OUG nr.92/2021 privind gestionarea deșeurilor);
e) tipul recipientelor utilizate pentru colectarea deșeurilor - containere de diverse capacitați;
f) denumirea și adresa transportatorului deșeurilor și copia documentului încheiat cu acesta, iar in cazul în care transportul se efectuează în regie proprie se va menționa tipul și numărul de înmatriculare al vehiculului de transport;
g) locul depozitării finale sau a incinerării deșeurilor - se va face dovada trasabilității deșeurilor, după caz, valorificarea/eliminarea deșeurilor cu societati economice autorizate;
h) data întocmirii planului, numele, prenumele și numărul de telefon al responsabilului cu gestionarea deșeurilor.

CAPITOLUL IV

OBLIGAȚIILE GENERATORILOR DE DEȘEURI

ART.7 Persoanele juridice, fizice autorizate care execută lucrări de construcții, reparații și demolări la clădiri, lucrări edilitar-gospodărești au următoarele obligații:
a) sa nu depoziteze pământul rezultat din lucrările de constructii pe un alt amplasament fără acordul scris al proprietarului/titularului de drept al terenului/amplasamentului, decât in cazul in care pământul va fi folosit pentru aducerea terenului la nivel si exista acordul scris al proprietarului/titularului de drept al terenului/amplasamentului.
b) sa nu murdărească căile publice (străzi, trotuare, alei, curti) ca urmare a activităților de încărcări - descărcare a mijloacelor de transport;
c) sa nu aștearnă, pe traseul lucrărilor edilitar-gospodărești care se executa in zonele verzi si care vor fi supuse refacerii prin readucere la starea inițiala, pământ care are in compozitie resturi materiale de orice fel, sau pământ nefertil, lutos, pământ provenit din straturile inferioare - rezultat din excavații, săpături;
d) sa efectueze lucrări de salubrizare a domeniului public si a amplasamentelor organizărilor de santier aprobate, atât pe parcursul derularii lucrărilor cât si la finalizarea lor;
e) sa ia toate măsurile pentru impiedicarea producerii si răspândirii prafului în si din incinta organizărilor de santier, pe traseul lucrărilor edilitar-gospodărești si pe amplasamentele de lucrări de demolare/constructii;
f) sa ia masuri de asigurare a unei rampe de spălare sau de curățare a roților autovehiculelor, utilajelor de orice fel care părăsesc organizările de șantier pentru a preveni murdărirea căilor publice;
g) sa ia masuri de asigurare a recipientelor de colectare a deșeurilor la punctele de lucru, organizările de șantier, pe traseul lucrărilor edilitar - gospodărești, pentru personalul propriu;
h) sa nu depoziteze sau sa nu abandoneze pe domeniul public al comunei Căpreni, rulote , tonete, chioșcuri, construcții metalice, construcții provizorii, aparate de orice fel ori utilaje defecte, caroserii de autovehicule degradate sau dezmembrate;
i) (1) sa nu depoziteze direct pe trotuar, sol, sau pe carosabilul străzilor si sa nu ocupe domeniul public cu materiale de construcții (vrac sau ambalate): mortar, beton, nisip, balast , pământ rezultat din săpături, alte deșeuri amestecate/resturi rezultate din activități de reparații si amenajări la clădiri si locuințe si din demolarea unor construcții civile sau industriale, paleti/recipiente/ containere, care conțin materiale de construcții, schele, barăci, macarale sau alte utilaje pentru construcții fără aprobarea serviciilor de specialitate si fără plata taxei zilnice pentru ocuparea temporară a domeniului public, stabilita prin hotărâre de consiliu local. Orice ocupare a domeniului public, in vederea realizarii de investitii descrise conform prevederilor art. 3 și art. 11 din Legea nr. 50/1991, se va face cu plata anticipată a suprafeței de teren propusa spre ocupare, in conformitate cu Hotărârea Consiliului Local al comunei Căpreni de stabilire a impozitelor si taxelor locale si cu acordul compartimentului de specialitate cu atributii privind avize si control in acest sens, respectiv agricol, cadastru și urbanism din cadrul Primăriei comunei Căpreni, județul Gorj.
(2) Depozitarea temporara a deșeurilor se va face in recipiente standardizate de tip container, iar depozitarea temporara pe sol a materialelor de constructii vrac ce pot fi împrăștiate de vânt se va realiza pe material de protectie pe sol si cu acoperirea acestora împotriva spulberărilor/împrăștierii.

j) sa nu amplaseze, sa nu monteze si sa nu ocupe domeniului public cu constructii improvizate (scene, corturi si alte constructii) fără aprobare si fără plata taxei zilnice pentru ocuparea temporara a locurilor publice, stabilite conform legii si fără respectarea conditiilor pentru asigurarea circulatiei rutiere si pietonale in deplina siguranța;
k) sa nu amestece deșeurile din constructii si demolari cu alte tipuri de deseuri;
l) 	sa colecteze separat deseurile, pe categorii si sa tina evidenta acestora conform prevederilor in vigoare;
m) 	se recomanda respectarea ierarhiei deseurilor in ceea ce priveste modul de gestionare al acestora, însemnând prevenirea, pregătirea pentru reutilizare , reciclarea , valorificarea si abia in final eliminarea deșeurilor provenite din constructii;
n) sa amplaseze la loc vizibil, panoul de identificare al investitiei (conform anexei/formularului 8 din Ordinul ministrului dezvoltării regionale şi locuinţei nr. 839/2009 privind Normele Metodologice de aplicare a Legii nr. 50/1991 privind autorizarea executarii lucrarilor de constructii, cu modificările și completările ulterioare)
o) sa aducă la starea inițiala zonele verzi afectate de lucrările edilitar- gospodărești;
p) la inchiderea santierului toate deșeurile de pe amplasament sa fie predate către operatori economici autorizati sa preia aceste deșeuri in vederea valorificării/eliminării.
q) sa nu depoziteze deșeurile din constructii si demolări de orice fel sub schela, sa asigure in permanenta curățenia sub aceasta.
r) deșeurile din constructii si demolări se vor colecta de către generatorul acestora, in containere speciale, depozitate in cadrul incintei, conform organizării de santier. Este obligatoriu ca acestea sa fie acoperite cu prelate pentru a impiedica răspândirea prafului;


CAPITOLULV DISPOZITII FINALE
ART.8
(1) Încălcarea dispozitiilor prezentului regulament atrage răspunderea disciplinara, civila, contravenționala sau penala, după caz.
(2) Constituie contraventie şi se sanctioneaza cu amenda de la 1500 - 2000 lei pentru persoane fizice şi de la 2000 - 2500 lei pentru persoane juridice nerespectarea prevederilor art. 4, alin.(2) –(4), art.5, alin. (2) – (3), alin.(7) – (12), art.6, alin.(4).
(3) Constituie contraventie și se sancționează cu amenda de la 1000 - 1500 lei pentru persoane fizice nerespectarea prevederilor art. 5, alin.(4).
(4) Constituie contraventie și se sanctioneaza cu amenda de la 1500 - 2000 lei pentru persoane fizice și de la 2000- 2500 lei pentru persoane juridice nerespectarea prevederilor art. 7
, lit. a - r.
(5) Constatarea contraventiilor și aplicarea sancțiunilor se fac de către persoanele împuternicite cu atributii privind avize si control în acest sens din cadrul Primariei comunei Căpreni, respectiv din cadrul Compartimentului agricol, cadastru și urbanism, viceprimarul comunei Căpreni, ofițeri și agenții din cadrul Poliției Române.
(6) Contravenientul poate achita, pe loc sau în termen de 15 zile de la data încheierii procesului - verbal ori, după caz, de la data comunicării acestuia, jumătate din minimul amenzii pentru contraventia săvârșita și prevăzută in prezentul Regulament, agentul constatator făcând mentiune despre aceasta posibilitate in procesul-verbal.
(7) Împotriva procesului -verbal de constatare a contravenției și de aplicare a sancțiunii se poate face plângere in termen de 15 zile de la data înmânării sau comunicării acestuia. Plângerea se depune la judecatoria in a cărei circumscriptie a fost săvârșita contraventia.

(8) Procesul - verbal, neatacat în termen de 15 zile de la înmânare sau de la comunicare, precum și hotărârea judecătorească irevocabila prin care s-a solutionat plângerea constituie titlu executoriu, fără vreo alta formalitate.
(9) Anexele nr.1, nr.2 și nr.3 fac parte integranta din prezentul regulament.

ART.9 Cadrul legislativ
(1) Gestionarea deșeurilor din constructii si demolări este reglementată de acte legislative atât la nivel european cât si la nivel național.
Cadrul legislativ prin care este reglementată gestionarea deșeurilor din constructii si demolări cuprinde următoarele acte:
a) Ordonanta de Urgenta nr. 92/2021 privind regimul deșeurilor, cu modificările	și completările ulterioare;
b) Ordonanta nr. 2/2021 privind depozitarea deseurilor;
c) Hotărârea Guvernului nr. 856/2002 privind evidenta gestiunii deseurilor si pentru aprobarea listei cuprinzând deșeurile, inclusiv deșeurile periculoase, cu modificările și completările ulterioare ;
d) Legea nr. 101/2006 serviciului de salubrizare a localitatilor, republicata, cu modificările și completările ulterioare ;
e) 	Ordonanta de Urgenta nr. 195/2005 privind protectia mediului , cu modificările și completările ulterioare ;
f) Ordonanta de Guvem nr.2/2001 privind regimul juridic al contraventiilor, cu modificările și completările ulterioare ;
g) Hotararea Guvernului nr. 1061/2008 privind transportul deșeurilor periculoase si nepericuloase pe teritoriul României;
h) Decizia Comisiei 2014/955/UE, de modificare a Deciziei 2000/532/CE de stabilire a unei liste de deșeuri in temeiul Directivei 2008/98/CE a Parlamentului European și a Consiliului.
(2) La nivel local gestionarea deșeurilor din constructii și demolări este reglementata în Planul Județean de gestionare a deșeurilor .

Compartiment agricol, cadastru și urbanism,
Inspector. Mihai Eugenia

Anexa nr.1


Tipurile de deşeuri din construcţii şi deseuri de ambalaje, conform codurilor de deşeuri care sunt prevăzute la capitolul 17 si 15 din anexa la Decizia Comisiei 2014/955/UE sunt prezentate in tabelul de mai jos.

	17 01
	beton, caramizi, ţigle si materiale ceramice

	17 01 01
	beton

	17 01 02
	caramizi

	17 01 03
	ţigle şi produse ceramice

	17 01 06*
	amestecuri de beton, cărămizi, ţigle sau materiale ceramice cu conţinut de
substanţe periculoase sau fracţii separate din acestea

	17 01 07
	amestecuri de beton, cărămizi, ţigle şi produse ceramice, altele decat cele
specificate la 17 01 06

	17 02
	lemn, sticla şi materiale plastice

	17 02 01
	lemn

	17 02 02
	sticla

	17 02 03
	materiale plastice

	17 02 04*
	sticla, materiale plastice şi lemn cu continut de sau contaminate cu substanţe
periculoase

	17 03
	amestecuri bituminoase, gudron de huila şi produse gudronate

	17 03 01*
	asfalturi cu conţinut de gudron de huilă

	17 03 02
	asfalturi, altele decat cele specificate la 17 03 01

	17 03 03*
	gudron de huila şi produse gudronate

	17 04
	metale (inclusiv aliajele lor)

	17 04 01
	cupru, bronz, alama

	17 04 02
	aluminiu

	17 04 03
	plumb

	17 04 04
	zinc

	17 04 05
	fier și otel

	17 04 06
	staniu

	17 04 07
	amestecuri metalice

	17 04 09*
	deşeuri metalice contaminate cu substante periculoase

	17 04 10*
	cabluri cu conţinut de ulei, gudron şi alte substanţe periculoase

	17 04 11
	cabluri , altele decat cele specificate la 17 04 10

	17 05
	pământ (inclusiv pământ excavat din situri contaminate), pietre şi nămoluri de dragare

	17 05 03*
	pamant şi pietre cu continut de substante periculoase

	17 05 04
	pamant şi pietre, altele decat cele specificate la 17 05 03

	17 05 05*
	namoluri de la dragare cu continut de substante periculoase

	17 05 06
	namoluri de la dragare, altele decat cele specificate la 17 05 05

	17 05 07*
	resturi de balast cu continut de substante periculoase

	17 05 08
	resturi de balast, altele decat cele specificate la 17 05 07

	17 06
	materiale izolante şi materiale de constructii cu continut de azbest




	17 06 01*
	materiale izolante cu continut de azbest

	17 06 03*
	alte materiale izolante constand din sau cu continut de substante periculoase

	17 06 04
	materiale izolante , altele decat cele specificate la 17 06 01 şi 17 06 03

	17 06 05*
	materiale de constructie cu continut de azbest

	17 08
	materiale de constructii pe baza de ghips

	17 08 01*
	materiale de constructii pe baza de ghips, contaminate cu substante periculoase

	17 08 02
	materiale de constructii pe baza de gips, altele decat cele specificate la 17 08
01

	17 09
	alte deseuri de la constructii şi demolari

	17 09 01*
	deşeuri de la constructii si demolari cu continut de mercur

	17 09 02*
	deşeuri de la constructii şi demolari cu continut de PCB (de exemplu, masticuri cu continut de PCB, duşumele pe baza de raşini cu continut de PCB, elemente
cu cleiuri de glazura cu continut de PCB, condensatori cu continut de PCB)

	17 09 03*
	alte deşeuri de la constructii şi demolari (inclusiv amestecuri de de euri) cu
continut de-substante periculoase

	17 09 04
	amestecuri de deseuri de la constructii şi demolari, altele decat cele specificate
la 17 09 01, 17 09 02 i 17 09 03

	15 01
	ambalaje

	15 01 01
	ambalaje de hartie şi carton

	15 01 02
	ambalaje de materiale plastice

	15 01 03
	ambalaje de lemn

	15 01 04
	ambalaje metalice



deșeurile periculoase sunt marcate cu un asterisc (*)



Compartiment agricol, cadastru și urbanism,
Inspector. Mihai Eugenia

Anexa nr.2

PLAN DE GESTIONARE A DEȘEURILOR DIN ACTIVITĂȚI DE CONSTRUIRE ȘI/SAU DESFIINȚARE
(MODEL)

a) Denumirea beneficiarului lucrarilor de construire și/sau desfiintare, sau a titularului autorizatiei de construire/desfiintare și/sau a avizului eliberat de Directia Judeteana Pentru Cultură, acolo unde este cazul............................................................................
b) Denumirea și adresa generatorului de deșeuri: (se va mentiona societatea care executa lucrarea sau numele beneficiarului investitiei) . . .. . .. . .. . ... .. ... . .. . .. . .. . .. . .. . .. . .. .. . .
... . . . ... .....
c) Locul generarii deșeurilor și suprafata terenului afectat de șantier (se va mentiona locatia investitiei) . . . . . .. . .. . .. . . . . . . .. . ... . .. . .. . . . . .. . .. . .. . .. ·.. . . . . . ..................... ............. ..... ............. .... .... ..
..
d) Tipul și cantitatea deșeurilor generate (conform codurilor de deșeuri care sunt prevazute la capitolul 17 din anexa la Decizia Comisiei 2014/955/UE) - se vor mentiona doar deșeurile care rezulta din lucrare.
Va rugăm sa completați numai unde este cazul!

	
Cod deșeu conform Anexei 1
	

Denumire deșeu
	
Cantitatea estimată (tone)
	Sursa de generare (pe tip de lucrare sau materiale
utilizate în cazul ambalajelor)
	Mod de gestionare prevăzut (reutilizare/ reciclare/
eliminare)
	
Destinație prevazută (nume operator și adresa)

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	



deșeurile periculoase sunt marcate cu un asterisc (*)

e) Descrierea modului de gestiune a deșeurilor generate:
- deșeurile reciclabile - plastic, hârtie, carton, lemn, sticla, metal , diverse ambalaje, etc se vor colecta in recipiente separate si vor fi predate operatorului economic autorizat sau se vor valorifica la unitatile de profil;
- betonul, caramizile, materialele ceramice, amestecurile sau fractiile separate de beton, caramizi sau materiale ceramice, amestecurile de deșeuri, etc. se vor colecta in containere de diverse capacitate și vor fi colectate si transportate de catre operatorul economic autorizat;
· pamantul se colecteaza in containere si va fi transportat de operatorul economic autorizat sau se va folosi la umpluturi;
· materialele izolante/hidroizolante se vor preda unui operator specializat autorizat și se va mentiona denumirea acestuia;

-	deșeurile periculoase (dacă e cazul) se vor preda unor unitati specializate in tratarea/eliminarea acestor tipuri de deșeuri și se va mentiona denumirea unitatii.
f) Tipul recipientelor utilizate pentru precolectarea deșeurilor - dupa caz, containere de diverse capacitati sau saci de rafie, recipienti pentru materiale reciclabile.
g) Denumirea și adresa transportatorului deșeurilor:
· operatorul economic autorizat și alti operatori economici autorizati (daca e cazul) pentru toate tipurile de deșeuri rezultate din lucrare;
· pentru deșeurile periculoase și materialele izolante/hidroizolante se vor mentiona denumirea unitatii/operatorului economic autorizat unde se vor preda aceste deșeuri;
· se va mentiona tipul și numarul de inmatriculare al vehiculului de transport ( in cazul in care transportul deșeurilor se va face cu autoturismul proprietate personala).
h) Locul depozitarii finale:
· depozit autorizat,
· incinerator (in cazul deșeurilor periculoase și a altor deșeuri care nu se preiau in depozitele de deșeuri),
· punctele de colectare situate în comuna Căpreni.
i) Numele, prenumele, nr. telefon și semnatura responsabilului cu gestionarea deșeurilor. Responsabil cu gestionarea deșeurilor rezultate din investitie este, dupa caz, o persoana din cadrul societatii de constructii care va executa lucrarea sau beneficiarul lucrarii/ beneficiarul investitiei - ( până la desemnarea constructorului)
j) Data intocmirii planului.

NOTA:
(1) În cazul in care lucrarea se efectueaza de catre o societate de constructii se prezinta copia contractului/avizului favorabil incheiat cu operatorul economic autorizat pentru colectarea , transportul, depozitarea/incinerarea (daca e cazul) deșeurilor rezultate din investitie, precum și copia contractului incheiat intre societatea de constructii și beneficiarul lucrarii, din care sa rezulte obligativitatea societatii de a valorifica/elimina deșeurile din lucrare.
(2) În situatia in care beneficiarul lucrarii deleaga executantului investitiei responsabilitatea gestionarii deșeurilor rezultate din investitie, acesta din urma este obligat sa respecte prevederile Planului de gestionare a deșeurilor intocmit de beneficiar și sa incheie contract cu un operator economic autorizat pentru colectarea, transportul și depozitarea/incinerarea (daca e cazul) deșeurilor rezultate din lucrare.
(3) Beneficiarul investitiei va mentiona cele expuse mai sus in continutul Planului de gestionare a deșeurilor rezultate din investitie.

Compartiment agricol, cadastru și urbanism,
Inspector. Mihai Eugenia

Anexa nr.3

RAPORT FINAL

la planul de gestionare a deșeurilor din activități de construire și/sau desființări avizat cu numărul	din data de		**


1. Denumirea și adresa/producatorului de deșeuri;
2. Locatia investitiei;
3. Responsabilul cu gestionarea deșeurilor rezultate din investitie ;
4. Tipul și cantitatea reala a deșeurilor rezultate din investitie - se vor anexa chitantele/facturile de la operatorul economic autorizat care a preluat deșeurile rezultate din investitie, conform legislatiei in vigoare, precum și documentul justificativ in cazul exceptiei.
5. Denumirea și adresa transportatorului deșeurilor și copia documentului incheiat cu acesta, iar in cazul in care transportul se efectueaza in regie proprie se va mentiona tipul și numarul de inmatriculare al vehiculului de transport;

	Cod deșeu conform Anexei 1 (*)
	
Denumire deșeu conform Anexei 1
	Cantitate conform Plan de gestionare (tone)
	Cantitate reală

(tone)
	Nr. chitanta/factură de la operatorul economic autorizat care a preluat deșeurile
(**)

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


deșeurile periculoase sunt marcate cu un asterisc (*)
Nota: **se va inscrie numărul și data avizului gestiune deșeuri eliberat.

INTOCMIT
(nume, prenume și semnatura)

Compartiment agricol, cadastru și urbanism,
Inspector. Mihai Eugenia

